Source: https://tax-fin-lex.si/Zbirke/SodnaPraksaList?nodeId=d3758d48-84bd-4e67-a4b7-9f41c8fc40c6
Timestamp: 2020-01-26 05:08:47+00:00

Document:
VSL sklep Cpg 80/96
VSL00653
ZPPSL člen 160, 160/2, 160/4, 160, 160/2, 160/4.
uveljavitev terjatve v stečajnem postopku
Določba 2. odst. 160. čl. ZPPSL, ki pravi: "da se osebni dohodki delavcev dolžnika v višini izhodiščnih plač, določenih s kolektivno pogodbo, do dneva ko je bil začet stečajni postopek, poravnajo kot stroški stečajnega postopka", opredeljuje le merilo višine prioritetnega izplačila (v višini izhodiščne plače določene s kolektivno pogodbo). Torej delavcem gre prioritetno izplačilo po določbah cit. člena ZPPSL le v primeru, da dejansko izplačani osebni dohodki niso dosegli izhodiščne plače, do višine le-te. Pri ugotavljanju višine prejetih osebnih dohodkov pa je potrebno upoštevati vse elemente plače oz. osebnih dohodkov, ki pa so bili dejansko delavcem izplačani in ne le višino izplačane osnovne plače.
VSL sklep II Cp 1070/95
IZVRŠILNO PRAVO - IZVRŠEVANJE KAZENSKIH SANKCIJ
VSL41219
ZIP člen 265, 265/1, 267, 267/1, 265, 265/1, 267, 267/1. ZIKS člen 145, 145.
vrnitev zaplenjenega premoženja - pasivna legitimacija - začasna odredba - verjetnost obstoja terjatve
V postopku za vrnitev zaplenjenega premoženja (po čl. 145 ZIKS) je kot zavezanka za vrnitev zaplenjenega premoženja v naravi ali v obliki odškodnine pasivno legitimirana samo družbeno politična skupnost, ki je premoženje prevzela, ne pa podjetje ali kakšen drug pravni subjekt.
VSK sodba Cp 37/96
VSK00361
SZ člen 117, 129, 117, 129.
pravica do odkupa stanovanja - porušenje stanovanja - nakup drugega primernega stanovanja
Pravica do odkupa stanovanja po 117. čl. SZ preneha, če se stanovanje tekom sodnega postopka poruši. V tem primeru tudi ne pride v poštev določba 129. čl. SZ, ki nalaga lastniku stanovanja, da je dolžan prejšnjemu imetniku stanovanjske pravice zagotoviti nakup drugega primernega stanovanja, saj samodejno porušenje objekta ni eden izmed primerov, ki jih navedeni člen taksativno našteva.
VSL sodba Cpg 563/94
VSL00578
ZOR člen 18, 18/2, 832, 835, 18, 18/2, 832, 835.
Pri opravljanju carinskih dejanj in plačilu carine mora špediter ravnati tako, kot to nalagajo naročiteljevi interesi. Pred začetkom carinjenja blaga je dolžan od naročitelja zahtevati vse potrebne podatke in dokazila, od katerih je odvisen znesek carine in drugih dajatev, ki se plačujejo za uvoženo blago.
VSM sklep Cpg 523/95
VSM00297
ZSReg člen 29, 30, 35, 29, 30, 35. Uredba o vpisu družb in drugih pravnih oseb v sodni register člen 25, 38, 25, 38.
Po Uredbi o vpisu družb in drugih pravnih oseb v sodni register (Ur.l. RS 20/94) je predlogu za vpis prenehanja družbe po skrajšanem postopku potrebno priložiti tudi notarsko overjeno izjavo vseh delničarjev, da so poplačane vse obveznosti družbe, da so urejena vsa razmerja z delavci in da prevzemajo obveznosti plačila morebitnih preostalih obveznosti družbe.
VSM sklep Cpg 1/96
VSM00299
ZGD člen 191, 191/3, 310, 410, 410/3, 451, 451/5, 580, 580/3, 191, 191/3, 310, 410, 410/3, 451, 451/5, 580, 580/3. ZSReg člen 29, 30, 35, 35, 29, 30.
Za predlagatelja vpisa sprememb osnovnega kapitala družbe z omejeno odgovornostjo, ki ob uveljavitvi Zakona o gospodarskih družbah (Ur.l. RS 30/93, 29/94, 82/94) - ZGD dne 10.7.1993 še ni obstojala, ne velja izjema iz 3.odst. 580. člena ZGD in mora pri povečanju vložka upoštevati 3. odst. 410. člena ZGD, da mora biti najmanj tretjina osnovnega kapitala zagotovljena v denarju.
VDS Sklep Pdp 1007/95
VDS00013
ZPP (1977) člen 172, 172. ZOR člen 154, 173, 174, 177, 200, 154, 173, 174, 177, 200. ZDSS člen 62, 62. ZTPDR člen 73, 73/1, 73, 73/1.
odškodninska odgovornost organizacije - nesreča pri delu - temelj - oprostitev plačila sodne takse
Dejansko stanje še ni dovolj razčiščeno. Ugotoviti je potrebno, kdo je odredil način dela, pri katerem je prišlo do nesreče in kdo je bil odgovoren za varstvo pri delu. Po ugotovitvi teh dejstev, bo sodišče ocenilo ali je do nesreče pri delu s povečano nevarnostjo prišlo izključno po krivdi oškodovanca (ZOR člen 177/2) ali gre za deljeno odgovornost ZOR člen 177/3 ali pa je v celoti zanjo odgovorna delovna organizacija (ZOR člen 174). Prvostopno sodišče je utemeljeno zavrnilo predlog za oprostitev plačila sodnih taks, saj je tožnik v oktobru 1994 prejemal pokojnino v višini 55.000,00 SIT in sodišču ni predložil dokaza, da je dolžan preživljati poleg sebe še koga, zato plačilo sodnih taks pred Delovnimi in socialnimi sodišči, ki so znižane za 70% ne predstavlja občutno zmanjšanje sredstev za preživljanje.
VSK sklep Cp 148/96
VSK00360
ZIP člen 5, 28, 152, 5, 28, 152.
izvršba na nepremičnine - predmeti, izvzeti iz izvršbe
Lastninska pravica na poslovnem prostoru, v katerem dolžnica kot samostojna podjetnica opravlja dejavnost, ne sodi med pravice, ki bi bile po Zakonu o izvršilnem postopku izvzete iz izvršbe na nepremičnine.
VSM sklep Cpg 94/96
VSM00298
ZVK člen 13, 13/3, 38, 13, 13/3, 38. ZIP člen 267, 267.
Sodišče mora pri izdaji začasne odredbe odločiti na podlagi verjetnosti obstoja upnikove pravice in ne na temelju gotovosti in materijalne resnice. V zakonu o pravdnem postopku in v zakonu o izvršilnem postopku ni pravil in meril, kdaj je podana verjetnost obstoja terjatve, pač pa velja, da se odločanje o zavarovanju terjatve ne sme spremeniti v meritorno odločanje o pravici, za katero je podlaga materijalna resnica.
VSM sodba Cpg 170/94
VSM00300
ZPod člen 187a, 187a/2.
preoblikovanje podjetij - prenehanje podjetja zaradi preoblikovanja - odgovornost za obveznosti - solidarna odgovornost - pasivna legitimacija
187.a člen Zakona o podjetjih (Ur.l. SFRJ št.77/88 in ostali) določa solidarno obveznost preoblikovanih podjetij za obveznosti podjetij, ko so prenehala obstajati, pogodbena stranka, ki je bila v poslovnem razmerju s tožečo stranko, pa ni prenehala obstajati, ampak je ustanoviteljica tožene stranke. Pasivno legitimirana je tako ustanoviteljica in ne tožena stranka.
VSM sklep Cpg 423/95
VSM00301
ZGD člen 409, 409/5, 443, 449, 449/6, 450, 450/1, 409, 409/5, 443, 449, 449/6, 450, 450/1.
družbena pogodba - sprememba dejavnosti
Če družbena pogodba določa, da se njena vsebina lahko spremeni samo s soglasjem vseh družbenikov v pismeni obliki, sklepi o spremembi družbene pogodbe, ki niso sprejeti v takšni obliki, niso veljavni.
VSC sklep Cp 209/96
VSC00021
ZZZDR člen 81, 83.
razmerja med razvezanima zakoncema po razvezi zakonske zveze - preživnina za nepreskrbljenega zakonca - preživnina za določen čas
Sodišče mora določno ugotoviti pogoje za preživnino, to pomeni, ali je zakonec nepreskrbljen, ker nima sredstev za življenje. Ugotoviti je treba hkrati, da ni sposoben za delo, ali pa se ne more zaposliti. Toda nadaljnji pogoj za preživnino je, da je drugi zakonec sploh zmožen plačevati preživnino. Pri preživnini za določen čas je treba ugotoviti potrebo, da se zakonec vživi v nov položaj in da si uredi razmere. Obstoj teh subjektivnih in objektivnih okoliščin je pogoj za začasno preživnino.
VSK sklep Kp 79/96
VSK00359
ZKP člen 76, 76/3, 434, 434/1.
nepopolna in nerazumljiva vloga
Obtožni predlog ni moč zavreči kot nepopolno vlogo po 3.odst. 76.čl. ZKP v primeru, ko je dejstveni opis obdolžencu očitanih dejanj nespretno formuliran, še toliko sklepčen, da se ga da obravnavati, saj vsebuje vse formalne pogoje predpisane s 1.odst. 434.čl. ZKP.
VSL sklep Cpg 292/96
VSL00579
ZGD člen 66, 66/1, 171, 172, 410, 411, 411/2, 66, 66/1, 171, 172, 410, 411, 411/2.
Osnovni kapital je izražen v denarju, kar velja tako za denarne vložke kot tudi za stvarne vložke (ki so v poročilih o stvarnih vložkih ovrednoteni v denarju). Osnovni kapital je izražen v domači valuti, kar pomeni, da vložkov v veljavni valuti Republike Slovenije ni potrebno preračunavati, da pa je vložke v tuji valuti potrebno preračunati v domačo valuto. Osnovni kapital je izražen v nominalnem znesku, kar pomeni, da ga na podlagi računovodskih izkazov ni mogoče spreminjati. Revalorizacijski popravki se zato lahko izpeljejo le na paralelnih kontih, medtem ko se neposredni popravki z vpisom v sodni register lahko izpeljejo šele v primeru prevelikega odmika od prvotnih zneskov osnovnega kapitala. Vpisani osnovni kapital ostane nespremenjen ne glede na zvišanje ali znižanje dejanskega premoženja družbe in ne glede na spremembo njegove realne vrednosti, in sicer vse dotlej, dokler ne pride v skladu z zakonom in pogodbo o ustanovitvi (oz. družbeno pogodbo) do zvišanja (ali znižanja) osnovnega kapitala samega. Podlaga za povečanje osnovnega kapitala torej ne more biti zgolj sprememba vrednosti tuje valute.
VSL sklep Cpg 64/96
VSL00574
ZPP (1977) člen 133, 138, 138/1, 139, 142, 142/1, 133, 138, 138/1, 139, 142, 142/1. ZSReg člen 19, 25, 25/2, 30, 30/1, 39, 39-1, 19, 25, 25/2, 30, 30/1, 39, 39-1.
vročanje pisanj - pooblaščenec - osebno vročanje
V sistemu oficialnega vročanja se vročanje opravi preko organov vročanja. Eden od teh je tudi sodišče, ki lahko pisanje vroči neposredno na sodišču (preko tim. sodnega predala). Pri vročanju je potrebno razlikovati med vročitvijo in izročitvijo. Vročitev opravijo organi vročanja, in sicer adresatu ali naslovljencu. Če vročitev ni opravljena osebi, ki ji je sodno pisanje potrebno vročiti, pri njej ne gre za adresata ali naslovljenca, ampak le za prejemnika, tj. za osebo, ki se ji je pisanje dejansko vročilo.
VSL sklep Cpg 199/96
VSL00607
ZGD člen 409, 409/3, 450, 409, 409/3, 450. ZSReg člen 9, 9/2, 9, 9/2.
sprememba firme
Registrsko sodišče ob odločitvi o predlogu za vpis spremembe sedeža družbe ne sme po uradni dolžnosti vpisati spremembe firme, čeprav je zaradi spremembe sedeža subjekta vpisa jasno, da navedba imena kraja v njegovi firmi ne predstavlja več navedbe sedeža družbe, kot je to veljalo ob prvem vpisu družbe v sodni register.
VSM sklep R 13/96
VSM00296
ZPP (1977) člen 489, 489a, 491, 489, 489a, 491. ZS člen 99, 101, 99, 101.
stvarna pristojnost - gospodarski spor
Po še veljavnem Zakonu o pravdnem postopku (Ur.l. SFRJ št. 4/77 - 35/91) v sporih med domačimi osebami temeljijo pravila za gospodarski spor na personalnem kriteriju iz 489. člena, kavzalnem kriteriju iz 489a člena in mešanem kriteriju iz 491. člena. Kriteriji za določitev gospodarskega spora so taksativno našteti - torej jih ni dovoljeno širiti.
VSK sodba Kp 56/96
VSK00388
bistvena kršitev določb postopka - kršitev pravice do obrambe
Kršitev pravice do obrambe ni podana v primeru, ko je sodnik sprejel izvedeniško mnenje s katerim se zagovornik ne strinja, saj obramba ni predlagala neposrednega zaslišanja izvedenca oz. se je strinjala z branjem izvedenčevega pisanja.
VSM sodba Cpg 184/94
VSM00316
ZPP (1977) člen 304, 304.
Sodišče sodi na podlagi tistega dejanskega in pravne stanja, kot je bilo ugotovljeno na koncu glavne obravnave. Poznejše spremembe tega stanja, tudi če tožnik utesnjuje svoj zahtevek, pritožbeno sodišče ne more upoštevati.
VDSS sodba Psp 108/95
VDS00040
ZPIZ člen 202, 202/1-2. Temeljni zakon o pokojninskem zavarovanju (1964) člen 135.
pokojninsko zavarovanje - pokojninska doba - zavarovalna doba - dokazovanje s pričami
Na podlagi izpovedb zaslišanih prič ter tožnika kot stranke v postopku ni mogoč nedvoumen zaključek, da bi bila tožeča stranka od 1.7.1940 do 9.1.1943 na kmečkem gospodarstvu strica v takšnem pravnem razmerju, na podlagi katerega bi bila tedaj tudi socialno oz. pokojninsko in invalidsko zavarovana. Zato niso izpolnjeni pogoji po 135. členu TZPZ v zvezi z členom 202/1-2 ZPIZ, za priznanje zahtevane pokojninske dobe.

References: sodišče 
 sodišče 

Sodišče 

Sodišče 

ZKP 
 ZKP 
 sodišče 

Sodišče 
 sodišče